pythainlp/thaigov-v2-corpus-22032023 huggingface dataset:
วันพฤหัสบดีที่ 18 มีนาคม 2564
ก.แรงงาน แถลงข่าวมหกรรมส่งเสริมการจัดตั้งสหกรณ์ออมทรัพย์ฯ
ก.แรงงาน แถลงข่าวการจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ วันที่ 22 มีนาคมนี้ ณ โรงแรมมิราเคิล มุ่งกระตุ้นให้นายจ้างขับเคลื่อนการจัดสวัสดิการในรูปแบบสหกรณ์ออมทรัพย์ เพื่อสร้างความมั่นคงทางเศรษฐกิจให้แก่ลูกจ้าง
นายไพโรจน์ โชติกเสถียร รองปลัดกระทรวงแรงงาน กล่าวในฐานะประธานแถลงข่าวการจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจว่า กระทรวงแรงงาน โดยกรมสวัสดิการและคุ้มครองแรงงาน กำหนดจัดงานมหกรรมส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจขึ้น ในวันจันทร์ที่ 22 มีนาคมนี้ ณ โรงแรมมิราเคิล เขตหลักสี่ กรุงเทพฯ เพื่อต้องการส่งเสริมให้นายจ้างสถานประกอบกิจการ และรัฐวิสาหกิจได้พัฒนารูปแบบการจัดสวัสดิการให้กับลูกจ้างในรูปแบบการจัดตั้งสหกรณ์ออมทรัพย์ เพราะเล็งเห็นถึงความสำคัญในการไขปัญหาการเป็นหนี้ภาคครัวเรือนของกลุ่มแรงงาน เพราะสหกรณ์ออมทรัพย์จะเป็นสวัสดิการที่มุ่งเน้นบรรเทาความเดือดร้อนทางการเงินของลูกจ้างและมีความเป็นอยู่ที่ดีขึ้นของครอบครัว อีกทั้งยังสอดคล้องกับหลักการทรงงานของในหลวงรัชกาลที่ 9 ที่มุ่งส่งเสริมให้ประชาชนทำงานร่วมกันในรูปแบบของสหกรณ์ เพื่อความเจริญก้าวหน้า อำนวยประโยชน์และสร้างความสุขร่วมกัน นอกจากนี้ รัฐมนตรีว่าการกระทรวงแรงงาน นายสุชาติ ชมกลิ่น ยังมีนโยบายที่มุ่งส่งเสริมให้ทุกหน่วยงานในสังกัดกระทรวงแรงงาน ได้น้อมนำพระราชดำรัสของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร นำไปปฏิบัติให้เป็นรูปธรรม เพื่อสืบสานปณิธานของพระองค์ท่านในการสร้างความสุขให้กับประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเสริมว่า กิจกรรมภายในงานประกอบด้วย การมอบเกียรติบัตรเพื่อเชิดชูเกียรติแก่สถานประกอบกิจการที่มีการจัดตั้งสหกรณ์ออมทรัพย์ จำนวน 26 แห่ง โดยรัฐมนตรีว่าการกระทรวงแรงงาน การปาฐกถาพิเศษ เรื่อง “หลักคิดสหกรณ์กับแนวทาง การแก้ปัญหาความเหลื่อมล้ำทางเศรษฐกิจและสังคมที่ยั่งยืน” โดย นายปรเมศรว์ อินทรชุมนุม (ประธานสันนิบาตสหกรณ์) การจัดแสดงนิทรรศการผลการดำเนินงานของสหกรณ์ออมทรัพย์ในสถานประกอบกิจการต้นแบบในด้านการส่งเสริมคุณภาพชีวิตของสมาชิกสหกรณ์ ซึ่งจะได้เข้าใจและเห็นถึงประโยชน์ของการจัดสวัสดิการด้านเศรษฐกิจในรูปแบบของการจัดตั้งสหกรณ์ออมทรัพย์ จนสามารถสร้างแรงบันดาลใจในการจัดตั้งสหกรณ์ เพื่อเป็นสถาบันการเงินสำหรับส่งเสริมให้ผู้ใช้แรงงานมีการออมอย่างต่อเนื่องและเป็นแหล่งให้สวัสดิการเงินกู้ในอัตราดอกเบี้ยต่ำ สร้างความมั่นคงทางเศรษฐกิจแก่ลูกจ้างในสถานประกอบกิจการ และรัฐวิสาหกิจต่อไป
วันศุกร์ที่ 12 มีนาคม 2564
ขับเคลื่อนดำเนินโครงการยกระดับแปลง
กระทรวงเกษตรฯ ประชุมเร่งขับเคลื่อนดำเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด
นายนราพัฒน์แก้วทองผู้ช่วยรัฐมนตรีประจำกระทรวงเกษตรและสหกรณ์เป็นประธานการประชุมหารือการขับเคลื่อนการดำเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาดณห้องประชุมกระทรวงเกษตรและสหกรณ์ซึ่งในการประชุมครั้งนี้นายอำพันธุ์เวฬุตันติรองปลัดกระทรวงเกษตรและสหกรณ์ดำเนินการจัดประชุมหารือดังกล่าวเพื่อติดตามความก้าวหน้าการดำเนินงานและรับฟังปัญหาอุปสรรคเพื่อหาแนวทางการดำเนินงานให้มีประสิทธิภาพโดยมีผู้แทนจากอธิบดีกรมส่งเสริมการเกษตรผู้แทนอธิบดีกรมการข้าวผู้แทนอธิบดีกรมปศุสัตว์ผู้แทนอธิบดีกรมประมงผู้แทนอธิบดีกรมหม่อนไหมและผู้แทนผู้ว่าการการยางแห่งประเทศไทยเข้าร่วมประชุมโดยฝ่ายเลขาฯรายงานที่ประชุมทราบผลการดำเนินงานมีแปลงใหญ่แจ้งประสงค์เข้าร่วมโครงการแล้วจำนวน2,754แปลงคิดเป็นร้อยละ52ประธานมอบหมายให้หน่วยงานที่เกี่ยวข้องเร่งประชาสัมพันธ์และสร้างการรับรู้การเข้าร่วมโครงการเชิงรุกเพื่อประกอบการตัดสินใจเข้าร่วมโครงการของแปลงใหญ่เป้าหมายได้รับทราบข้อมูลอย่างถูกต้องชัดเจนในการจดทะเบียนนิติบุคคลการจัดทำบัญชีการจัดซื้อจัดจ้างทั้งนี้ได้เน้นย้ำให้หน่วยงานให้ข้อมูลแก่แปลงใหญ่ในการการดำเนินกิจกรรมของโครงการควรพิจารณากิจกรรมให้ครอบคลุมทั้งต้นน้ำกลางน้ำปลายน้ำเพื่อให้การดำเนินโครงการบรรลุตามวัตถุประสงค์โครงการต่อไป
วันพุธที่ 17 มีนาคม 2564
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
รมว.ทส. บันทึกเทป ผ่านมุมมอง การจัดการพลาสติกของไทย ในงาน The Launch of the Market Studies for Plastics Circularity in Thailand, Malaysia, and the Philippines
วันนี้ (17 มีนาคม 2564) เวลาประมาณ 14.30 น. ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) บันทึกเทปการให้ความสำคัญของไทยต่อการจัดการพลาสติก สำหรับเผยแพร่
ในงาน The Launch of the Market Studies for Plastics Circularity in Thailand, Malaysia, and the Philippines ที่จะจัดขึ้นในวันที่ 23 มีนาคม 2564 ซึ่งประเทศไทย โดยกรมควบคุมมลพิษ เข้าร่วมโครงการดังกล่าว ภายใต้การสนับสนุนของธนาคารโลก
โอกาสนี้ รัฐมนตรีฯ กล่าวว่า ในฐานะที่ประเทศไทยเป็นผู้ริเริ่มและผลักดันการแก้ไขปัญหาขยะทะเลในอาเซียน มุ่งมั่น แก้ไขทั้งในภูมิภาคอาเซียนและในประเทศ โดยนำหลักเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy Model: BCG Model) และการมีส่วนร่วมของภาคเอกชน เพื่อให้บรรลุการใช้พลาสติกรีไซเคิลในประเทศ 100%
วันจันทร์ที่ 8 มีนาคม 2564
สุดปัง! เรือไฟฟ้าคลองผดุงฯ ดังไกลถึงเยอรมนี
...
เรื่องดี ๆ ที่ใครก็อยากพูดถึง...สำนักข่าวจากประเทศเยอรมนีอย่าง Deutsche Welle (DW) ได้ทำสกู๊ปแผนการฟื้นฟูการขนส่งทางน้ำในกรุงเทพฯ โดยเฉพาะการเดินเรือไฟฟ้า ณ คลองผดุงกรุงเกษม ที่เปิดให้บริการอย่างเป็นทางการเมื่อช่วงเดือน พ.ย. 63 ที่ผ่านมา
.
เส้นทางการเดินเรือไฟฟ้าที่คลองผดุงกรุงเกษม นับเป็นเส้นทางคมนาคมขนส่งสายแรกของไทยที่เป็นมิตรกับสิ่งแวดล้อมอย่างแท้จริง โดยมีระยะทางรวม 5 กม. ประกอบด้วย 11 ท่าเรือ ดังนี้
1.ท่าเรือสถานีรถไฟฟ้าหัวลำโพง เชื่อมต่อ MRT หัวลำโพง
2.ท่าเรือหัวลำโพง เชื่อมต่อสถานีรถไฟหัวลำโพง
3.ท่าเรือนพวงศ์
4.ท่าเรือยศเส
5.ท่าเรือกระทรวงพลังงาน
6.ท่าเรือแยกหลานหลวง เชื่อมต่อเรือคลองแสนแสบ
7.ท่าเรือนครสวรรค์
8.ท่าเรือราชดำเนินนอก
9.ท่าเรือประชาธิปไตย
10.ท่าเรือเทเวศร์
11.ท่าเรือตลาดเทวราช เชื่อมต่อเรือด่วนเจ้าพระยาท่าเทเวศร์
.
นอกจากนี้ รัฐบาลยังมีแผนการฟื้นฟูระบบขนส่งทางน้ำในกรุงเทพฯ เพิ่มทางเลือกในการเดินทางของประชาชน เพื่อลดปริมาณการจราจรบนถนน พร้อมปรับปรุงคลองทั่วกรุงเทพฯ ทั้งในด้านคุณภาพน้ำและปัญหาบ้านเรือนรุกล้ำลำคลองอีกด้วย
.
ชมสกู๊ป :https://www.dw.com/.../back-to-the-future.../av-56435702
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 มีนาคม 2564
ทส. เดินหน้า “วันป่าไม้โลก”  อาศัยความร่วมมือจากทุกภาคส่วนร่วมฟื้นฟูป่า สู่แนวคิด
ทส. เดินหน้า “วันป่าไม้โลก”  อาศัยความร่วมมือจากทุกภาคส่วนร่วมฟื้นฟูป่า สู่แนวคิด "รัฐมีป่า ประชามีสุข"
ทส. เดินหน้า “วันป่าไม้โลก” อาศัยความร่วมมือจากทุกภาคส่วนร่วมฟื้นฟูป่า สู่แนวคิด "รัฐมีป่า ประชามีสุข"
วันนี้ (18 มีนาคม 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติประธานเปิดงานและกล่าวถึงแนวทางการฟื้นฟูป่าไม้ เนื่องใน"วันป่าไม้โลก 2564" (International Day of Forests 2021) ซึ่งสมัชชาใหญ่แห่งสหประชาชาติ (United Nations General Assembly) ได้ประกาศให้วันที่ 21 มีนาคมของทุกปีเป็นวันป่าไม้โลก เพื่อให้ทุกภาคส่วนทั้งระดับโลก ระดับภูมิภาค ระดับประเทศ ได้ตระหนักถึงความสำคัญและประโยชน์ของป่าไม้ โดยการจัดงานในปีนี้ กรมป่าไม้จัดขึ้นภายใต้แนวคิด "Forest Restoration: A path to recovery and well - being" การฟื้นฟูป่า สู่แนวคิด "รัฐมีป่าประชามีสุข"  โดยภายในงานมีคณะผู้บริหารระดับสูงในสังกัดกระทรวง พร้อมด้วยเอกอัครราชทูตออสเตรเลียประจำประเทศไทย ผู้แทนจาก FAO ผู้แทน EU Delegation to Thailand ผู้แทนจากประเทศสาธารณรัฐประชาชนจีน ผู้แทนจากประเทศสาธารณรัฐเกาหลีใต้ อีกทั้งหน่วยงานภาครัฐ ภาคเอกชน และภาคประชาชน เข้าร่วม ณ ห้องอารีย์สัมพันธ์ กรมส่งเสริมคุณภาพสิ่งแวดล้อม และ Video Conference (วิดีโอคอนเฟอเรนซ์) ไปยังหน่วยงานในสังกัดทั่วประเทศอีกด้วย
โดยโอกาสนี้ รัฐมนตรีว่าการฯ ได้เปิดเผยว่า ในขณะนี้ กระทรวงฯ มีแนวทางการปลูกป่าและฟื้นฟูป่าในเวลาเดียวกัน ซึ่งการปลูกป่านั้น เป็นเรื่องง่าย แต่การดูแลป่าให้โต จนกระทั้งเติบโตแผ่กิ่งก้านสาขาให้คุณประโยชน์กับสังคมได้นั้นเป็นสิ่งที่ยากกว่า ดังนั้น การที่จะฟื้นฟูป่าไม้ให้เจริญเติบโตได้นั้น สิ่งสำคัญที่สุด คือ พี่น้องประชาชนต้องมีความตระหนักถึงความสำคัญและประโยชน์ของป่าไม้ในทุกๆ ตารางนิ้วของประเทศไทย ว่ามีความสำคัญอย่างไร ซึ่งการที่จะเพิ่มพื้นที่ป่า เพิ่มพื้นที่สีเขียว และลดปล่อยก๊าซคาร์บอนไดออกไซด์เป็นศูนย์ ได้นั้น จำเป็นอย่างยิ่งต้องอาศัยความร่วมมือจากทุกภาคส่วน
วันพฤหัสบดีที่ 11 มีนาคม 2564
การสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”
ปลัดกอบชัยฯ เปิดการสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”
วันนี้ (11 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”เพื่อสนับสนุนการขับเคลื่อนภารกิจและยุทธศาสตร์ของกระทรวงอุตสาหกรรม ณ ห้องประชุม อก.1 สำนักงานปลัดกระทรวงอุตสาหกรรม
วันพฤหัสบดีที่ 11 มีนาคม 2564
รองนายกฯ สุพัฒนพงษ์ หารือเอกอัครราชทูตมาเลเซีย เห็นพ้องผลักดันความร่วมมือด้านพลังงาน สนับสนุนความร่วมมือระหว่างกันบนพื้นฐานผลประโยชน์ร่วมกันที่ยั่งยืน
รองนายกฯ สุพัฒนพงษ์ หารือเอกอัครราชทูตมาเลเซีย เห็นพ้องผลักดันความร่วมมือด้านพลังงาน สนับสนุนความร่วมมือระหว่างกันบนพื้นฐานผลประโยชน์ร่วมกันที่ยั่งยืน
วันนี้ (11 มีนาคม 2564) เวลา 11.00 น. ณ ห้องรับรอง 2 ชั้น 25 ตึก Energy Complex (EnCo) กระทรวงพลังงาน ดาโตะ โจจี แซมูเอล (H.E. Dato’ Jojie Samuel) เอกอัครราชทูตมาเลเซียประจำประเทศไทย เข้าเยี่ยมคารวะ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เพื่อแสดงความยินดีเนื่องในโอกาสเข้ารับตำแหน่งรองนายกรัฐมนตรีและรัฐมนตรีว่าการกระทรวงพลังงาน สรุปสาระสำคัญการหารือ ดังนี้
รองนายกรัฐมนตรีชื่นชมความสัมพันธ์อันดีระหว่างไทยกับมาเลเซีย โดยมาเลเซียเป็นประเทศเพื่อนบ้านที่ใกล้ชิดและมีความร่วมมือกันอย่างรอบด้าน ทั้งในด้านความมั่นคง เศรษฐกิจ การค้าการลงทุน และความสัมพันธ์ในระดับประชาชน รวมถึงความร่วมมือพหุภาคีภายใต้กรอบอาเซียน พร้อมหวังว่า ทั้งสองฝ่ายจะเพิ่มพูนความร่วมมือในสาขาที่มีศักยภาพและเป็นประโยชน์ร่วมกัน โดยเฉพาะความร่วมมือด้านพลังงาน ทั้งนี้ เพื่อเสริมสร้างและรักษาพลวัตความร่วมมือระหว่างกันต่อไป
เอกอัครราชทูตมาเลเซียประจำประเทศไทยขอบคุณรองนายกรัฐมนตรีที่สละเวลาให้เข้าพบ และแสดงความยินดีในโอกาสเข้ารับตำแหน่งใหม่ เชื่อมั่นว่าด้วยประสบการณ์และความเชี่ยวชาญของรองนายกรัฐมนตรีจะช่วยสร้างศักยภาพด้านพลังงานของไทยให้แข็งแกร่งยิ่งขึ้น นอกจากนี้ เอกอัครราชทูตฯ ชื่นชมความสัมพันธ์ระหว่างไทยกับมาเลเซียที่มีมาอย่างยาวนาน โดยเห็นพ้อง และยินดีสนับสนุนรองนายกรัฐมนตรีในการขยายความร่วมมือ ตลอดจนการแลกเปลี่ยนการเยือนระหว่างกันมากขึ้นภายหลังสถานการณ์โควิด-19 คลี่คลาย
โอกาสนี้ ทั้งสองฝ่ายได้หารือร่วมกันในประเด็นความร่วมมือด้านพลังงาน โดยเอกอัครราชทูตฯ ขอให้ฝ่ายไทยพิจารณาความเป็นไปได้ในการส่งออกไฟฟ้าจากมาเลเซียมายังภาคใต้ของไทย ในโครงการโรงไฟฟ้าพลังงานความร้อนและแก๊สร่วม (Combine-Cycle Gas Turbine Power Plant Project – CCGT Project) ซึ่งหน่วยงานที่เกี่ยวข้องของไทยจะพิจารณาข้อมูลที่เกี่ยวกับโครงการต่อไป
วันอังคารที่ 9 มีนาคม 2564
ยืนยัน! รัฐ-เอกชน ร่วมมือบริหารจัดการหนี้ผู้กู้ กยศ.
...
กรณีมีผู้แสดงความไม่เห็นด้วย หลังกองทุนเงินให้กู้ยืมเพื่อการศึกษา (กยศ.) ออกหนังสือแจ้งภาคเอกชน หักเงินเดือนพนักงานที่กู้ยืมเงิน และนำส่งเงินชำระคืนกองทุนฯ หากไม่ดำเนินการจะต้องชดใช้เงินเพิ่มในอัตรา 2% ต่อเดือน ถือว่าผลักภาระความรับผิดชอบหนี้ให้ภาคเอกชน
.
เรื่องนี้ กยศ. ชี้แจงว่า ที่ผ่านมาได้ชี้แจงให้นายจ้างได้ทราบถึงเหตุผลและความจำเป็นในการหักเงินจากบัญชีเงินเดือนลูกหนี้เพื่อชำระเงินคืน ตั้งแต่เดือนมิ.ย. 61 เริ่มจากหน่วยงานราชการ หน่วยงานรัฐ รัฐวิสาหกิจ และหน่วยงานเอกชน มีหน่วยงานที่ต้องแจ้งหักเงินเดือนทั้งหมดราว 107,000 แห่ง และมีผู้กู้ยืมที่อยู่ในเกณฑ์หักเงินเดือน 1,735,000 ราย ตลอด 2 ปีที่ผ่านมา นายจ้างทุกภาคส่วนให้ความร่วมมือเป็นอย่างดี
.
สำหรับขั้นตอนการหักเงินเดือนลูกหนี้ กยศ. ผ่านองค์กรนายจ้างนั้น จะส่งหนังสือแจ้งหักเงินเดือนไปยังที่อยู่ตามทะเบียนบ้านของผู้กู้ล่วงหน้าไม่น้อยกว่า 60 วัน จากนั้นจะส่งหนังสือแจ้งให้นายจ้างทราบถึงข้อมูลของผู้กู้และจำนวนเงินที่ต้องหักนำส่งล่วงหน้าประมาณ 30 วัน
.
นายจ้างสามารถตรวจสอบข้อมูลที่ต้องหักและนำส่ง ผ่านระบบรับชำระเงินกู้ยืมคืน กยศ. ผ่านกรมสรรพากร (e-PaySLF) โดยเข้าใช้งานได้ที่เว็บไซต์www.studentloan.or.thซึ่งกองทุนจะอัปเดตข้อมูลที่ต้องหักและนำส่งแจ้งให้นายจ้างทราบผ่านระบบดังกล่าวในทุกวันที่ 5 ของเดือน
.
เมื่อพนักงานได้รับเงินเดือน ลำดับการหักเงินจะเริ่มจาก 1. หักภาษี ณ ที่จ่าย 2. หักจากกองทุนบำเหน็จบำนาญข้าราชการ หรือกองทุนสำรองเลี้ยงชีพ และกองทุนประกันสังคม และ 3. หักเงินกองทุน กยศ.
.
ส่วนข้อกังวลว่า หากนายจ้างไม่หักเงินตามที่ได้รับแจ้ง จะต้องชดใช้เงินตามจำนวนที่กองทุนแจ้งให้ทราบ และต้องจ่ายเงินเพิ่มในอัตรา 2% ต่อเดือน ของเงินที่ไม่ได้นำส่ง กรณีนี้หากหน่วยงานแจ้งเหตุผลข้อขัดข้องที่ไม่สามารถดำเนินการหักเงินเดือนผู้กู้ยืมได้ สามารถขออนุโลมและผ่อนผันได้ โดยปัจจุบันยังไม่เคยเรียกชดใช้เงินหรือเรียกเงินเพิ่มจากนายจ้างแต่อย่างใด
.
การคำนวณยอดหักเงินเดือน จะใช้ยอดหนี้ตามตารางชำระรายปี หารด้วย 12 เดือน หรือจำนวนเดือนที่เหลือก่อนถึงวันครบกำหนดชำระหนี้ (5 ก.ค. ของทุกปี) และในงวดปีถัดไปจะเริ่มหักเงินเดือนตั้งแต่เดือนกรกฎาคมของทุกปีจนกว่าจะชำระหนี้เสร็จสิ้น
.
อย่างไรก็ตาม ผู้กู้ยืมเงินที่ไม่สามารถชำระตามอัตราที่แจ้ง สามารถขอลดจำนวนการหักเงินเดือนได้ด้วยตนเองผ่านแอปพลิเคชัน “กยศ. Connect” โดยอนุโลมให้ชำระขั้นต่ำเพียง 100 บาท แต่ต้องชำระเงินในส่วนที่ขาดไปของงวดนั้นให้ครบตามจำนวนก่อนวันครบกำหนดชำระหนี้รายปี
.
ปัจจุบัน กยศ. ไม่ได้ใช้งบประมาณแผ่นดินมาตั้งแต่ปี 2561 โดยใช้เงินชำระหนี้ของผู้กู้ยืมของรุ่นพี่หมุนเวียนเพื่อส่งต่อโอกาสทางการศึกษาให้แก่รุ่นน้อง
.
สำหรับปีการศึกษา 2564 นี้กองทุนได้เตรียมเงินกู้ยืมเพื่อการศึกษา จำนวน 38,000 ล้านบาท สำหรับนักเรียน นักศึกษาผู้กู้ยืมจำนวน 624,000 รายไว้เรียบร้อยแล้ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 8 มีนาคม 2564
สธ.รับมอบวัคซีนโควิดจากแอสตร้าเซนเนก้า 117,300 โดส เก็บเข้าคลังวัคซีนกรมควบคุมโรค
กระทรวงสาธารณสุขรับมอบวัคซีนโควิด 19 จากแอสตร้าเซนเนก้า 117,300 โดส เก็บเข้าคลังวัคซีน    กรมควบคุมโรค มีระบบเก็บรักษาและควบคุมอุณหภูมิตามมาตรฐาน ก่อนนำไปฉีดกลุ่มเป้าหมายตามที่กำหนด
วันนี้ (8 มีนาคม 2564) เมื่อเวลา 16.00 น. ที่คลังวัคซีนกองโรคติดต่อทั่วไป กรมควบคุมโรค นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข ร่วมพิธีตรวจรับวัคซีนป้องกันโรคโควิด 19 จากบริษัท แอสตร้าเซนเนก้า (ประเทศไทย) จำกัด จำนวน 117,300 โดส
นายอนุทิน กล่าวว่า ประเทศไทยจัดหาวัคซีนโควิด 19 จำนวน 63 ล้านโดส แต่เนื่องจากเหตุการณ์ระบาดระลอกใหม่ จึงมีการประสานจัดหาวัคซีนเข้ามาเพื่อรองรับสถานการณ์ ซึ่งแอสตร้าเซนเนก้าจัดหามาจากแหล่งผลิตในต่างประเทศตามคำร้องขอจำนวน 117,300 โดส ถือเป็นส่วนหนึ่งของวัคซีน 61 ล้านโดสที่จะผลิตในประเทศ โดยวัคซีนมาถึงประเทศไทยเมื่อวันที่ 24 กุมภาพันธ์ 2564 และส่งมอบวัคซีนให้แก่กระทรวงสาธารณสุขในวันนี้ โดยบริษัท ดีเคเอสเอช (ประเทศไทย) จำกัด ดำเนินการขนส่งโดยไม่คิดค่าใช้จ่าย จากการตรวจพบว่าวัคซีนอยู่ในสภาพสมบูรณ์และเก็บเข้าคลังวัคซีนกรมควบคุมโรคที่ควบคุมอุณหภูมิตามมาตรฐาน
“หลังจากนี้จะนำไปฉีดให้แก่กลุ่มเป้าหมายต่อไป ซึ่งวัคซีนของแอสตร้าเซนเนก้าจะครอบคลุมกลุ่มเป้าหมายที่อายุมากกว่า 60 ปี โดยการกระจายวัคซีนจะมีคณะอนุกรรมการอำนวยการบริหารจัดการการให้วัคซีนโควิด 19 ดำเนินการจัดสรร ส่วนนายกรัฐมนตรีมีอายุมากกว่า 60 ปี อยู่ในเกณฑ์ที่ได้รับวัคซีนได้ นอกจากเป็นบุคคลสำคัญของประเทศ มีการประชุมและพบปะผู้คนจำนวนมาก ยังสร้างความเชื่อมั่นในการฉีดวัคซีนด้วย” นายอนุทินกล่าว
สำหรับคลังวัคซีนกรมควบคุมโรค เป็นที่จัดเก็บวัคซีนสำคัญของประเทศ เช่น วัคซีนป้องกันโรคไข้หวัดใหญ่, หัด หัดเยอรมัน, โปลิโอชนิดรับประทาน, คอตีบบาดทะยัก, วัคซีนไข้เหลือง, วัคซีนไข้กาฬหลังแอ่น, อหิวาตกโรค และวัคซีนป้องกันโรคพิษสุนัขบ้า เป็นต้น ทั้งนี้ มีการทดสอบระบบทุกสัปดาห์ มีระบบสำรองไฟฟ้ากรณีไฟฟ้าดับหรือเหตุไม่คาดคิด มีกล้องวงจรปิดแบบเรียลไทม์ในทุกจุดสำคัญ มอบหมายผู้รับผิดชอบเพื่อบริหารจัดการจัดเก็บกุญแจที่ชัดเจน สแกนการเข้าออกคลังวัคซีนแบบจดจำใบหน้า และมีระบบแจ้งเตือนกรณีอุณหภูมิเปลี่ยนไปนอกเหนือจากช่วงอุณหภูมิที่กำหนดไว้
นายอนุทินกล่าวว่า สำหรับวัคซีนซิโนแวคอีก 8 แสนโดสที่จะเข้ามา นายหยาง ซิน อุปทูตรักษาการแทนเอกอัครราชทูตสาธารณรัฐประชาชนจีนประจำประเทศไทย ได้แจ้งว่าทางการจีนได้อนุมัติและประสานบริษัทผู้ผลิตแล้ว คาดว่าจะมาถึงวันที่ 25 มี.ค. และยังขอเสนอให้ประเทศไทยพิจารณาฉีดวัคซีนโควิด 19 ให้แก่คนสัญชาติจีนที่อาศัยในประเทศไทย โดยประเทศไทยจะทำหนังสือแสดงความจำนงขอการสนับสนุนวัคซีนจากประเทศจีนในฐานะมิตรประเทศต่อไป หากให้วัคซีนมาก็อาจระบุเงื่อนไขว่าให้ดูแลคนจีนในประเทศไทยด้วย รวมถึงขอให้พิจารณาร่วมกับประเทศจีนจัดตั้งศูนย์การฉีดวัคซีนให้ชาวจีนโพ้นทะเลในภูมิภาคอาเซียน และเสนอเรื่องการยอมรับวัคซีนพาสปอร์ตระหว่างสองประเทศเป็นบับเบิลกัน เพื่อให้การเข้าประเทศมีความสะดวกขึ้น
************************************** 8 มีนาคม 2564
วันจันทร์ที่ 8 มีนาคม 2564
คุมเข้ม! คัดกรองชายแดน สกัดโควิดเข้าประเทศ
...
แม้สถานการณ์โควิด-19 ในบ้านเราจะส่งสัญญาณดีขึ้น แต่เพื่อความไม่ประมาท การเฝ้าระวังในพื้นที่ชายแดนเพื่อป้องกันการลักลอบเข้าเมืองโดยผิดกฎหมายที่อาจนำมาซึ่งการแพร่ระบาดของโรคโควิด จึงเป็นสิ่งที่ต้องดำเนินการอย่างเข้มข้นและต่อเนื่อง
.
นายกรัฐมนตรีจึงได้กำชับทุกเหล่าทัพ โดยเฉพาะกองกำลังป้องกันชายแดนให้ประสานการทำงานกับตำรวจ ควบคู่กับการตรวจคัดกรองประชาชนที่เดินทางเข้ามาในประเทศทุกช่องทาง รวมถึงเตรียมกำลังพลและโรงพยาบาลสนามทั้ง 30 แห่ง ให้พร้อมรองรับการระบาดของโรคที่อาจเกิดขึ้น
.
นอกจากนี้ นายกรัฐมนตรีขอบคุณทุกฝ่ายที่ร่วมมือป้องกันแก้ไขปัญหาการแพร่ระบาดของโรคโควิด-19 และการดูแลคนไทยที่เดินทางกลับจากต่างประเทศอย่างมีมาตรฐาน ทำให้ได้รับคำชื่นชมจากสมาคมคนไทยในบาเรนห์ และเอกอัครราชทูตไทยประจำบาเรนห์ด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 8 มีนาคม 2564
นฤมล ร่วมชื่นชมเยาวชนไทย เนื่องในวันสตรีสากล
- -
เมื่อวานนี้ (วันที่ 7 มีนาคม 2563) ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมงานเนื่องในโอกาสวันสตรีสากล ร่วมกับคณะเอกอัครราชทูตหญิงและผู้นำหญิงขององค์กรภายใต้สหประชาชาติ (UN) รวมถึงมอบใบประกาศให้แก่ผู้ชนะการประกวด “Ambassador for a Day Contest” โดยมี H.E. Mrs. Helene Budliger Artieda, Ambassador of Switzerland ให้เกียรติต้อนรับ ณ ทำเนียบเอกอัครราชฑูตสวิตเซอร์แลนด์ประจำประเทศไทย
ศาสตราจารย์ นฤมล กล่าวว่า การร่วมงานในครั้งนี้ ได้ร่วมมอบใบประกาศและเฉลิมฉลองให้แก่ผู้ชนะการประกวดวิดีโอสั้นเกี่ยวกับมุมมองประเด็นทางสังคม ซึ่งเป็นกิจกรรมของสถานเอกอัครราชทูตแคนาดา ประจำประเทศไทย ร่วมกับ เครือข่ายเอกอัครราชทูตและผู้นำสตรีขององค์กรสหประชาชาติในประเทศไทย ที่ได้เปิดโอกาสให้นิสิตนักศึกษาชาวไทยอายุระหว่าง 18 – 25 ปี ได้แสดงออกมุมมองเกี่ยวกับปัญหาหรือเรื่องราวที่ส่งผลกระทบต่อผู้หญิงและเด็กในสังคม พร้อมอธิบายการเข้าไปมีส่วนร่วมหรือดำเนินการช่วยเหลือในสถานการณ์นั้น ๆ รวมถึงให้แนวทางการสนับสนุนในการแก้ไขสถานการณ์ที่เกิดขึ้น
รมช.แรงงาน กล่าวเพิ่มเติมว่า ขอแสดงความยินดีกับนักศึกษาที่ได้รับคัดเลือกทั้ง 25 คน ที่จะได้ทำหน้าที่เป็น Ambassador for a Day รวมถึงได้เรียนรู้ประสบการณ์ทางการทูตในระดับสูง เข้าร่วมประชุม และทำกิจกรรมอื่น ๆ ของสถานทูตร่วมกับสำนักงานสหประชาชาติ ซึ่งถือว่าเป็นกลุ่มคนรุ่นใหม่ที่มีบทบาทสำคัญในการสนับสนุน เพื่อร่วมแก้ไขปัญหาทางสังคมที่ส่งผลกระทบต่อผู้หญิงและเด็กในสังคมต่อไป
วันพุธที่ 3 มีนาคม 2564
ประวัติศาสตร์ บรรจุ “มวยไทย” แข่งใน “ยูโรเปียนเกมส์ 2023”
...
สุดฮือฮา เมื่อ “มวยไทย” กีฬาประจำชาติไทย
ถูกบรรจุเข้าเป็นหนึ่งในชนิดกีฬาของมหกรรมกีฬา
“ยูโรเปียนเกมส์ 2023” ที่ประเทศโปแลนด์
นับเป็นครั้งแรกที่มวยไทยถูกบรรจุเข้าไปในมหกรรมนี้
.
เรื่องนี้ ได้รับการยืนยันจาก
สหพันธ์มวยไทยสมัครเล่นนานาชาติ (IFMA)
ในฐานผู้กำกับดูแลเรื่องกีฬามวยไทย
ที่อนุญาติให้นักกีฬาสามารถเข้าแข่งขันได้
.
เปิดเผยว่า คณะกรรมการโอลิมปิกยุโรป (อีโอซี)
ได้บรรจุชนิดกีฬาที่ไม่มีจัดแข่งขันในโอลิมปิกเกมส์เพิ่มเติม
เพื่อเปิดเวที และสร้างโอกาส รวมทั้งประสบการณ์ให้นักกีฬา
ได้แสดงความสามารถในชนิดกีฬาต่าง ๆ ให้ทั่วโลกได้เห็น
.
โดย มวยไทย ถือเป็นกีฬาที่เติบโตเร็วในทวีปยุโรป
ทั้งกลุ่มของนักกีฬาและผู้ชมที่เพิ่มขึ้นทุกปี
ซี่งการแข่งขันครั้งนี้ จะมีชิงเหรียญทองประกอบด้วย
ประเภทชาย 7 รุ่น ประเภทหญิง 7 รุ่น และประเภททีมผสม
.
สำหรับการแข่งขัน “ยูโรเปียนเกมส์ 2023” นั้น
เป็นมหกรรมกีฬาระหว่างประเทศในทวีปยุโรป
ที่จัดต่อเนื่องทุก 4 ปี ซึ่งดำเนินการแข่งขันมาแล้ว 2 ครั้ง
โดยครั้งต่อไปจะจัดขึ้น ระหว่างวันที่ 9 - 25 มิ.ย. 2023
ที่ เมืองคราคอฟ ประเทศโปแลนด์ โดยมี 50 ชาติในยุโรปเข้าร่วมแข่งขัน
.
ถือเป็นเรื่องน่ายินดีที่จะทำให้คนทั่วโลก
ได้รู้จักมวยไทยมากขึ้นกว่าเดิมด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 23 มีนาคม 2564
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
เมื่อวันที่ 23 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการโครงสร้างพื้นฐานดิจิทัล ครั้งที่ 1/2564 ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม โดยที่ประชุมได้พิจารณาวาระสำคัญ อาทิ การเปิดโครงข่ายภายใต้โครงการขยายอินเทอร์เน็ตความเร็วสูงเพื่อพัฒนาคุณภาพชีวิต (OpenAccessNetwork), (ร่าง) แผนปฏิบัติการด้านการสื่อสารแห่งชาติ เพื่อสนับสนุนภารกิจการป้องกันบรรเทาสาธารณภัย ระยะ 5 ปี (พ.ศ. ........) พร้อมกันนี้ ที่ประชุมรับทราบความก้าวหน้าการดำเนินงานโครงการจัดให้มีบริการอินเทอร์เน็ตความเร็วสูงในพื้นที่ห่างไกล (Zone C) (โครงการเน็ตห่างไกล) ของสำนักงาน กสทช. และความคืบหน้าหน้าการดำเนินงานโครงการยกระดับโครงสร้างพื้นฐานโทรคมนาคม ภายใต้ กิจกรรมที่ 2 การเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) เพื่อขับเคลื่อนเศรษฐกิจของประเทศ รวมทั้งร่วมพิจารณาเรื่องสืบเนื่อง เกี่ยวกับ (ร่าง) แผนปฏิบัติการด้านโครงสร้างพื้นฐานเทคโนโลยีดิจิทัล ระยะที่ 1 (พ.ศ. 2565–2570) (สดช.) เป็นต้น
***************
วันพุธที่ 17 มีนาคม 2564
รมต.อนุชา หารือ เอกอัครราชทูตแคนาดาฯ พร้อมสนับสนุนการพัฒนาร่วมกันทุกสาขาที่มีศักยภาพ นำดิจิทัลมาปรับใช้ในการบริหารประเทศ
รมต.อนุชา หารือ เอกอัครราชทูตแคนาดาฯ พร้อมสนับสนุนการพัฒนาร่วมกันทุกสาขาที่มีศักยภาพ นำดิจิทัลมาปรับใช้ในการบริหารประเทศ
วันนี้ (16 มีนาคม 2564) เวลา 13.30 น. ณ ห้องรับรอง 1 ตึกบัญชาการ 1 ทำเนียบรัฐบาล นางซาราห์ เทย์เลอร์ (H.E. Mrs. Sarah Taylor) เอกอัครราชทูตแคนาดาประจำประเทศไทย เข้าเยี่ยมคารวะ นายอนุชา นาคาศัย รัฐมนตรีประจำสำนักนายกรัฐมนตรี ในโอกาสเข้ารับตำแหน่ง สรุปสาระสำคัญการหารือ ดังนี้
รัฐมนตรีประจำสำนักนายกรัฐมนตรี กล่าวต้อนรับและแสดงความยินดีกับเอกอัครราชทูตฯ ในโอกาสเข้าดำรงตำแหน่งเอกอัครราชทูตแคนาดาประจำประเทศไทยอย่างเป็นทางการ พร้อมสนับสนุนการทำงานของเอกอัครราชทูตฯ ชื่นชมความสัมพันธ์ที่มีพลวัตอย่างต่อเนื่องครบรอบ 60 ปี ของการสถาปนาความสัมพันธ์ทางการทูตระหว่างกันในปีนี้ เห็นว่าเป็นโอกาสดีที่ทั้งสองประเทศจะพัฒนาเพิ่มพูนความสัมพันธ์และความร่วมมือในมิติต่างๆ โดยเฉพาะในสาขาที่มีศักยภาพ ถือโอกาสกล่าวขอบคุณแคนาดาสำหรับการให้การสนับสนุนงบประมาณแก่ทบวงการพลังงานปรมาณูระหว่างประเทศ (International Atomic Energy Agency : IAEA) ในการจัดหาชุดตรวจโรคโควิด-19 อุปกรณ์ทางการแพทย์และอุปกรณ์ในห้องปฏิบัติการ ให้กับ 40 ประเทศรวมถึงไทย
เอกอัครราชทูตแคนาดาประจำประเทศไทย ยินดีที่ได้เข้ารับตำแหน่ง ชื่นชมความสัมพันธ์ไทย-แคนาดาที่ดำเนินมาอย่างราบรื่นและแน่นแฟ้น ขอขอบคุณรัฐมนตรีประจำสำนักนายกรัฐมนตรีและรัฐบาลที่ให้การต้อนรับอย่างอบอุ่น ขอชื่นชมรัฐบาลไทยที่ประสบความสำเร็จในการจัดการสถานการณ์โควิด-19 ด้วยดี นอกจากนี้ เอกอัคราชทูตฯ เห็นพ้องกับรัฐมนตรีประจำสำนักนายกรัฐมนตรี ในการเพิ่มพูนความร่วมมือด้านต่างๆ โดยเฉพาะอย่างยิ่ง ด้านเศรษฐกิจ ไทยเป็นคู่ค้าอันดับ 2 ของแคนาดาในอาเซียน และแคนาดาสนใจที่จะเข้าร่วมเขตการค้าเสรี ASEAN - Canada ทั้งนี้ เสนอให้ฝ่ายไทยพิจารณากรอบความตกลงที่ครอบคลุมและก้าวหน้าสำหรับหุ้นส่วนทางเศรษฐกิจภาคพื้นแปซิฟิก (Comprehensive and Progressive Agreement of Trans-Pacific Partnership – CPTPP) ซึ่งทางรัฐมนตรีเห็นว่าเป็นกรอบที่มีความสำคัญและประเทศไทยอยู่ระหว่างการพิจารณาที่อาจจะมีข้อสงวนบางประการ ซึ่งในโอกาสนี้ทั้งสองฝ่ายเห็นพ้องกันว่าเมื่อสถานการณ์โควิด-19 ดีขึ้น จะผลักดันให้ตัวเลขทางการค้าระหว่างกันดีขึ้น
ทั้งสองฝ่ายได้หารือแลกเปลี่ยนความคิดเห็นในส่วนของการแก้ไขรัฐธรรมนูญ รัฐมนตรีประจำสำนักนายกรัฐมนตรีกล่าวว่ารัฐบาลไม่ขัดข้องต่อการแก้ไขรัฐธรรมนูญแต่ต้องดำเนินการตามแนวทางที่กฎหมายบัญญัติไว้ ตามกระบวนการของรัฐสภา และแนวทางสันติวิธีเป็นแนวคิดหลักที่รัฐบาลยึดถือ ทั้งนี้เอกอัครราชทูตฯ ได้แสดงความคิดเห็นเกี่ยวกับ ร่างพระราชบัญญัติป้องกันและปราบปรามการทรมานและการกระทำให้บุคคลสูญหาย และ ร่าง พ.ร.บ.คู่ชีวิต ซึ่งรัฐมนตรีประจำสำนักนายกรัฐมนตรีกล่าวยืนยันว่าเป็นแนวทางที่รัฐบาลสนับสนุน พร้อมขอบคุณในมิตรไมตรี และเจตนาที่ดีของเอกอัครราชทูตฯ ที่มีต่อรัฐบาลไทย
ในตอนท้าย ทั้งสองฝ่ายเห็นพ้องกันและได้หารือในแนวทางการนำดิจิทัลมาปรับใช้ในการบริหารประเทศ และจะสนับสนุนการแลกเปลี่ยนประสบการณ์เกี่ยวกับเศรษฐกิจดิจิทัล รัฐบาลดิจิทัล ซึ่งแคนาดามีศักยภาพ โดยไทยก็เห็นความสำคัญ และมีนโยบายที่จะมุ่งการพัฒนา BCG Model (Bio Circular Green Economy) พร้อมกับการขับเคลื่อนประเทศไทย
วันพฤหัสบดีที่ 4 มีนาคม 2564
รมช.ธรรมนัส ลงพื้นที่รับฟังปัญหาของพี่น้องเกษตร
รมช.ธรรมนัส ลงพื้นที่รับฟังปัญหาของพี่น้องเกษตรกรที่ได้รับผลกระทบในการก่อสร้างโครงการอ่างเก็บน้ำคลองสังข์ จ.นครศรีธรรมราช
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการจังหวัดนครศรีธรรมราช พร้อมรับฟังปัญหาของพี่น้องเกษตรกรที่ได้รับผลกระทบในการก่อสร้างโครงการอ่างเก็บน้ำคลองสังข์ อันเนื่องมาจากพระราชดำริ ว่า โครงการอ่างเก็บน้ำคลองสังข์อันเนื่องมาจากพระราชดำริ เป็นโครงการที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จราชดำเนินทอดพระเนตร บริเวณพื้นที่ลุ่มน้ำคลองสังข์ และทรงมีพระราชดำริให้กรมชลประทาน พิจารณาวางแผนโครงการก่อสร้างฝายทดน้ำ และอ่างเก็บน้ำในลุ่มน้ำคลองสังข์ เพื่อจัดหาแหล่งน้ำให้กับประชาชนในพื้นที่อำเภอทุ่งใหญ่ ให้มีน้ำไว้สำหรับอุปโภค-บริโภค ทำการเกษตรและเลี้ยงสัตว์ และสามารถบรรเทาอุทกภัยพื้นที่ด้านท้ายอ่างเก็บน้ำได้อีกทางหนึ่งด้วย โดยเฉพาะเทศบาลตำบลท่ายาง อำเภอทุ่งใหญ่ ซึ่งเกิดน้ำท่วมเป็นประจำทุกปี
ทั้งนี้ ยังมีพี่น้องประชาชนไม่ประสงค์ให้สร้างอ่างเก็บน้ำ 30 ราย เนื้อที่รวม 231 – 0 - 2.2 ไร่ คิดเป็น 3.32% ของพื้นที่ที่ใช่ในการก่อสร้าง จึงได้มีการประชุมหารือร่วมกับชาวบ้าน และทาง คทช.จังหวัดนครศรีธรรมราช มีมติเห็นชอบกําหนด พื้นที่เป้าหมายจัดที่ดินทํากินให้ชุมชน ตามนโยบายในท้องที่ จังหวัดนครศรีธรรมราช ปีงบประมาณ พ.ศ. 2561 เพิ่มเติม จํานวนเนื้อที่ 4,600 – 0 – 00 ไร่ ซึ่งพื้นที่แปลงนี้อยู่ในเขตป่าสงวนแห่งชาติ ป่าคลองกรุงหยัน ท้องที่ตําบลกุแหระ อําเภอ ทุ่งใหญ่ จังหวัดนครศรีธรรมราช เสนอกรมป่าไม้พิจารณาอนุญาต โดยส่วนใหญ่แล้ว พี่น้องประชาชนนั้น ยินยอมให้สร้างอ่างเก็บน้ำในพื้นที่ แต่ยังคงมีบางส่วนยังกังวลในความปลอดภัยในการสร้าง พร้อมทั้งควรมีแผนพัฒนาโครงการที่จะสร้างรายได้ให้กับพื้นที่ และต้องมีความชัดเจนของค่าชดเชยที่เหมาะสม
วันพุธที่ 3 มีนาคม 2564
นายกรัฐมนตรียืนยันเคารพกติกาของพรรคการเมืองในการคัดสรรตำแหน่งรัฐมนตรีที่ว่าง
นายกรัฐมนตรียืนยันเคารพกติกาของพรรคการเมืองในการคัดสรรตำแหน่งรัฐมนตรีที่ว่าง
วันนี้ (3 มีนาคม 2564) เวลา 11.00 น. ณ บริเวณทางเชื่อมตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์กรณีการคัดสรรรัฐมนตรีในตำแหน่งที่ว่างลงว่า ตนเคารพกติกาของพรรคการเมือง และนายกรัฐมนตรีมีหน้าที่คัดสรรคนที่ถูกเสนอเข้ามาบรรจุเป็นรัฐมนตรีทดแทนตำแหน่งที่ว่างลง ซึ่งไม่มีปัญหาใด ๆ ขอให้ติดตามการตัดสินใจในตอนท้าย พร้อมชี้แจงการพัฒนาระบบการขนส่งมวลชนระบบราง ทุกสายอยู่ในกระบวนการที่จะแก้ไขปัญหาที่เกิดขึ้นมาโดยคณะทำงานต่างๆ เป็นความรับผิดชอบของแต่ละหน่วยงาน หากมีการฟ้องร้องก็ต้องหาวิธีการแก้ปัญหา ทุกอย่างต้องร่วมมือกันหาทางแก้ปัญหา เพื่อไม่ให้เกิดผลกระทบทางด้านกฎหมายต่างๆ
.................................
วันพฤหัสบดีที่ 25 มีนาคม 2564
คกก.Medical Hub เห็นชอบมาตรการผ่อนคลายกิจกรรมในสถานกักตัว รองรับเปิดประเทศ
คณะกรรมการ Medical Hub เห็นชอบมาตรการผ่อนคลายกิจกรรมในสถานกักตัวผู้เดินทางจากต่างประเทศ เตรียมจัดทำหลักเกณฑ์มาตรฐานกลาง เพื่อรองรับการเปิดประเทศในอนาคต พร้อมเห็นชอบรูปแบบการท่องเที่ยว 3 พื้นที่ ภูเก็ต สมุย เชียงคาน
คณะกรรมการ Medical Hub เห็นชอบมาตรการผ่อนคลายกิจกรรมในสถานกักตัวผู้เดินทางจากต่างประเทศ เตรียมจัดทำหลักเกณฑ์มาตรฐานกลาง เพื่อรองรับการเปิดประเทศในอนาคต พร้อมเห็นชอบรูปแบบการท่องเที่ยว 3 พื้นที่ ภูเก็ต สมุย เชียงคาน
วันนี้ (25 มีนาคม 2564) ที่กระทรวงสาธารณสุข จ.นนทบุรี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานร่วมการประชุมคณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) ครั้งที่ 1/2564 โดยมี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และคณะกรรมการจากหน่วยงานที่เกี่ยวข้อง เข้าร่วมประชุม
ดร.สาธิตกล่าวว่า ที่ประชุมมีมติเห็นชอบการปรับรูปแบบสถานกักกันผู้เดินทางมาจากต่างประเทศ และการผ่อนคลายกิจกรรมในสถานกักกันตามที่ ศบค.กำหนด เพื่อรองรับการเปิดประเทศ ทั้งสถานกักกันทางเลือก (Alternative Quarantine) ที่ให้ผู้กักตัวใช้ห้องฟิตเนส ออกกำลังกายกลางแจ้ง ใช้สระว่ายน้ำ ปั่นจักรยานในพื้นที่ปิด และสถานกักกันในกิจการเพื่อสุขภาพที่ให้มีกิจกรรมในห้องจัดกิจกรรม ใช้สิ่งอำนวยความสะดวกในที่พัก การประชุมทางธุรกิจ การจัดงานอีเวนต์ขนาดใหญ่ หรือประกวดนางงาม เป็นต้น โดยมอบหมายให้กรมสนับสนุนบริการสุขภาพจัดทำหลักเกณฑ์และข้อกำหนดกลางมาตรฐานขั้นตอนการปฏิบัติงานรองรับต่อไป รวมทั้งเห็นชอบหลักการรูปแบบการท่องเที่ยว Sand Box ในพื้นที่จังหวัดท่องเที่ยว 3 แห่ง ได้แก่ ภูเก็ต เกาะสมุย จ.สุราษฎร์ธานี และเชียงคาน จ.เลย ภายใต้เงื่อนไขการจัดกิจกรรมท่องเที่ยวภายในพื้นที่ปลอดภัย (Safe Zone) จากการทำประชาพิจารณ์ นักท่องเที่ยวและประชาชนในพื้นที่จะต้องได้รับวัคซีนโควิด 19 แล้ว มีมาตรการควบคุมการเข้าออกพื้นที่ มีระบบติดตามตัว และมีความพร้อมด้านสาธารณสุข
************************************ 25 มีนาคม 2564
วันพุธที่ 3 มีนาคม 2564
ที่ไหนก็ทำได้!! ลูกค้า ธอส. สามารถแก้ไข เบอร์โทร / E-Mail / ที่อยู่จัดส่งเอกสาร ผ่าน Application : GHB ALL ได้ทันที
ธอส.พัฒนาบริการดิจิทัล เพิ่มความสะดวกให้กับลูกค้าของธนาคารในยุค New Normal ที่ต้องการแก้ไขหรือ Update ข้อมูลสำคัญของตนเอง ดำเนินการได้ด้วยตนเองผ่าน Application : GHB ALL ง่าย ๆ ในขั้นตอนเดียว
ธนาคารอาคารสงเคราะห์ (ธอส.) พัฒนาบริการดิจิทัล เพิ่มความสะดวกให้กับลูกค้าของธนาคารในยุค New Normal ที่ต้องการแก้ไขหรือ Update ข้อมูลสำคัญของตนเองประกอบด้วย 1.หมายเลขโทรศัพท์มือถือ 2.E-Mail และ 3.ที่อยู่สำหรับจัดส่งเอกสาร สำหรับใช้ในการติดต่อรับข้อมูลสำคัญต่างๆ ของธนาคาร สามารถดำเนินการได้ด้วยตนเองผ่าน Application : GHB ALL ง่าย ๆ ในขั้นตอนเดียว เพียงกดเลือกฟังก์ชั่น “แก้ไขข้อมูลส่วนบุคคล” และเลือกแก้ไขข้อมูลตามที่ต้องการ Update ได้ทันทีด้วยตัวเองโดยไม่ต้องเดินทางไปที่สาขา เพื่อไม่ให้พลาดการติดต่อรับข้อมูลหรือเอกสารสำคัญจากธนาคาร สอบถามข้อมูลเพิ่มเติม หรือ ติดตามข้อมูลข่าวสารของธนาคารได้ที่ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL
วันพฤหัสบดีที่ 18 มีนาคม 2564
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ำใส ปลอดภัยกับประชาชน”
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ำใส ปลอดภัยกับประชาชน”
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ำใส ปลอดภัยกับประชาชน”
วันที่ 18 มีนาคม 2564 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะอนุกรรมการบริหาร พัฒนา อนุรักษ์ และฟื้นฟูคลองแสนแสบ ครั้งที่ 2/2564 โดยมี พล.อ. ประวิตร วงษ์สุวรรณ รองนายกรัฐมนตรี เป็นประธานการประชุม ณ ทตึกบัญชาการ 1 ทำเนียบรัฐบาล
ที่ประชุมได้มีการหารือเกี่ยวกับการแผนปฏิบัติการพัฒนา ฟื้นฟูสภาพแวดล้อมคลองแสนแสบ
ในการปรับปรุงภูมิทัศน์ให้สวยงาม แก้ไขปัญหามลภาวะและคุณภาพน้ำในคลองแสนแสบ พัฒนาเส้นทางสัญจรให้เกิดความปลอดภัย อีกทั้งยังได้หารือถึงแนวทางการป้องกันปราบปรามการบุกรุกทำลายทรัพยากรในคลองแสนแสบด้วย ซึ่งมีหลายหน่วยงานที่เกี่ยวข้องเข้าร่วมเป็นอนุกรรมการดำเนินงาน ได้แก่ กรุงเทพมหานคร กรมควบคุมมลพิษ กรมส่งเสริมคุณภาพสิ่งแวดล้อม สำนักงานทรัพยากรน้ำแห่งชาติ กรมโรงงานอุตสาหกรรม องค์การจัดการน้ำเสีย กรมเจ้าท่า กรมชลประทาน และจังหวัดฉะเชิงเทรา เป็นต้น
นายจตุพร ได้เสนอในที่ประชุม ถึงการสร้างการรับรู้แก่พี่น้องประชาชน เพื่อเป็นการส่งเสริมการมีส่วนร่วมอย่างเป็นรูปธรรม ก่อนที่ประธานการประชุมจะเน้นย้ำถึงการดำเนินงาน ต้องให้เกิดความรวดเร็ว และใช้งบประมาณอย่างประหยัด คุ้มค่า อีกทั้ง อย่างน้อยคลองแห่งนี้จะต้องมีน้ำใส และสร้างความปลอดภัยให้พี่น้องประชาชนที่ใช้เส้นทางในการคมนาคมด้วย
วันพฤหัสบดีที่ 11 มีนาคม 2564
ไม่ปิดกั้นเอกชน! นำเข้าและใช้วัคซีนโควิด-19
...
การจัดหาวัคซีนโควิด-19 ในระยะแรกนั้น รัฐบาลจำเป็นต้องเป็นผู้บริหารจัดการก่อนในลักษณะรัฐต่อรัฐ หรือ GtoG เพราะถือเป็นการใช้วัคซีนในสถานการณ์ฉุกเฉิน (Emergency Use) เนื่องจากเหตุผลความจำเป็นทางการแพทย์ เพื่อสร้างความมั่นใจ สร้างระบบที่มีมาตรฐาน ก่อนที่จะนำวัคซีนไปใช้อย่างแพร่หลายในอนาคต
.
สำหรับภาคเอกชนที่ประสงค์จะนำเข้าวัคซีนโควิด-19 ยืนยันว่า ไม่มีนโยบายปิดกั้นใด ๆ โดยจะต้องยื่นขอขึ้นทะเบียนกับสำนักงานคณะกรรมการอาหารและยา (อย.) ก่อน
.
ปัจจุบันมีวัคซีนที่ขึ้นทะเบียนกรณีฉุกเฉินแล้ว 2 ราย คือ
- วัคซีนแอสตราเซนเนกา ของบริษัท แอสตราเซนเนกา (ประเทศไทย) จำกัด
- วัคซีนซิโนแวค ที่นำเข้าโดยองค์การเภสัชกรรม
.
ส่วนวัคซีนที่อยู่ระหว่างการพิจารณาตรวจสอบอีก 2 ราย คือ
- วัคซีนของจอห์นสัน แอนด์ จอห์นสัน โดยบริษัท แจนเซ่น-ซีแลก จำกัด
- วัคซีนของบารัต ไบโอเทค โดยบริษัท ไบโอจีนีเทค จำกัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 4 มีนาคม 2564
ปลัดกระทรวงยุติธรรม เข้าร่วมการประชุมคณะกรรมการดำเนินการปฏิรูปกฎหมายในระยะเร่งด่วน  ครั้งที่ ๓/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการดำเนินการปฏิรูปกฎหมายในระยะเร่งด่วน ครั้งที่ ๓/๒๕๖๔
ในวันพุธที่ ๓ มีนาคม ๒๕๖๔ เวลา ๑๓.๓๐ น.
ณ ห้องทำงานปลัดกระทรวงยุติธรรม ชั้น ๑๑ อาคารกระทรวงยุติธรรม เขตหลักสี่ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะกรรมการดำเนินการปฏิรูปกฎหมายในระยะเร่งด่วน ครั้งที่ ๓/๒๕๖๔
ในฐานะกรรมการผู้ทรงคุณวุฒิ ผ่านระบบการประชุมทางไกล (Video Conference)
เพื่อติดตามความคืบหน้ากิจกรรมปฏิรูปที่ ๑ มีกลไกยกเลิกหรือแก้ไขปรับปรุงกฎหมาย
ที่สร้างภาระหรือเป็นอุปสรรคต่อการดำรงชีวิตหรือการประกอบอาชีพของประชาชน
ตามแผนการปฏิรูปประเทศด้านกฎหมาย (ฉบับปรับปรุง)
พร้อมทั้งพิจารณารายงานผลการดำเนินงานของคณะอนุกรรมการ จำนวน ๘ คณะ
วันอังคารที่ 2 มีนาคม 2564
ก.แรงงาน ปีติใต้ร่มพระปรีชา น้อมรำลึก "พระบิดาแห่งช่างไทย"
กระทรวงแรงงาน จัดพิธีถวายเครื่องราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” พร้อมนิทรรศการเทิดพระเกียรติ และกิจกรรมวันมาตรฐานฝีมือแรงงานแห่งชาติ 2 มีนาคม 2564 จากภาครัฐและภาคเอกชน
วันที่ 2 มีนาคม 2564 ณ ห้องประชุมจอมพล ป.พิบูลสงคราม อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานจัดงาน“วันมาตรฐานฝีมือแรงงานแห่งชาติ” ประจำปี พ.ศ. 2564 ซึ่งภายในงานมีพิธีถวายราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร “พระบิดาแห่งมาตรฐานการช่างไทย” โดยมีคณะผู้บริหาร ข้าราชการ เจ้าหน้าที่กระทรวงแรงงาน เข้าร่วมพิธีวางพานพุ่มสักการะ เพื่อน้อมรำลึกในพระปรีชาสามารถและพระมหากรุณาธิคุณอันหาที่สุดมิได้
นายสุชาติ เปิดเผยว่า วันที่ 2 มีนาคมของทุกปีเป็นวันมาตรฐานฝีมือแรงงานแห่งชาติ ซึ่งวันนี้เมื่อปี พ.ศ. 2513 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จเป็นองค์ประธานในพิธีเปิดงานแนะแนวอาชีพและแข่งขันฝีมือช่างแห่งชาติ ณ ลุมพินีสถานและพระราชทานพระราชดำรัสเกี่ยวกับการช่างของไทย ความตอนหนึ่งว่า “...ช่างทุกประเภท เป็นกลไกสำคัญอย่างยิ่งในชีวิตของบ้านเมืองและของทุกคน เพราะตลอดชีวิตของเรา เราต้องอาศัยและใช้บริการหรือสิ่งต่างๆ ที่มาจากฝีมือของช่างอยู่ทุกวี่ทุกวัน ผู้เป็นช่าง จึงสมควรได้รับความเอาใจใส่สนับสนุนจากทุกๆ ฝ่าย ยิ่งในสมัยปัจจุบันวิทยาการทุกอย่างเจริญก้าวหน้า ยิ่งจำเป็นต้องส่งเสริมมากเป็นพิเศษ เพื่อให้ได้ช่างที่มีความสามารถสูงให้มีสิ่งใช้สอยที่มีคุณภาพดีและเพียงพอกับความต้องการ ในการส่งเสริมนั้น มีปัญหาอันควรจะได้พิจารณาช่วยเหลืออยู่สามประการ ประการแรก ได้แก่ ปัญหาเรื่องการให้ความรู้ทางหลักวิทยาการ และความรู้ทางการออกแบบ ประการที่สอง ได้แก่ ปัญหาเรื่องฝีมือ ซึ่งจะต้องปรับปรุงให้มีความประณีตและประสิทธิภาพได้มาตรฐานจริงๆ ประการที่สาม ได้แก่ ปัญหาเรื่องการจัดหางานและหาตลาด เพื่อช่วยให้ช่างได้มีงานทำ มีตลาดที่จะส่งสินค้าที่ผลิตได้ไปจำหน่าย การช่วยเหลือ ทั้งสามประการนี้ จะต้องกระทำให้สอดคล้องกันไป เพื่อให้ช่างมีรายได้และผลกำไร สำหรับนำมาเป็นทุนรอนสร้างฐานะและความก้าวหน้า ข้าพเจ้าใคร่ขอฝากความคิดทั้งนี้ไว้เป็นแนวทางปฏิบัติของท่านทั้งหลายต่อไป”
จากกระแสพระราชดำรัสดังกล่าว สะท้อนให้เห็นถึงสายพระเนตรอันยาวไกลที่มีพระราชดำรัสถึงความสำคัญของช่างฝีมือที่มีบทบาทสำคัญต่อทุกคนในสังคม จึงจำเป็นต้องพัฒนาให้มีฝีมือตามมาตรฐานฝีมือแรงงาน เพราะนั่นหมายถึงคุณภาพของสินค้าและบริการ ตลอดจนความเชื่อมั่นของนักลงทุนที่มีต่อประเทศไทย แม้จะผ่านมากว่า 50 ปีแล้ว ยังคงทันสมัยและนับวันจะทวีความสำคัญมากยิ่งขึ้น โดยกระทรวงแรงงานได้น้อมนำใส่เกล้ามาปฏิบัติในการพัฒนากำลังแรงงานให้มีฝีมือ พัฒนาสู่มาตรฐานฝีมือแรงงานแห่งชาติ สร้างมูลค่าเพิ่ม ทั้งด้านการผลิตสินค้าและบริการ เพื่อเพิ่มขีดความสามารถของประเทศ สร้างการยอมรับในประชาคมเศรษฐกิจอาเซียนและประชาคมโลกในที่สุด
สำหรับกิจกรรมในปีนี้ กระทรวงแรงงาน โดยกรมพัฒนาฝีมือแรงงาน ได้จัดพิธีถวายราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” และนิทรรศการเทิดพระเกียรติ ทั้งในส่วนกลาง คือที่กระทรวงแรงงาน และ ส่วนภูมิภาค ณ สถาบันพัฒนาฝีมือแรงงาน และสำนักงานพัฒนาฝีมือแรงงานทุกจังหวัดทั่วประเทศ รมว.แรงงาน กล่าวทิ้งท้าย
วันศุกร์ที่ 19 มีนาคม 2564
สธ.แจง 5 กิจกรรม ผ่อนคลายในสถานกักตัว เริ่ม 1 เมษายน นี้
กระทรวงสาธารณสุข แจง 5 กิจกรรมผ่อนคลายในสถานที่กักตัว สามารถเข้า ฟิตเนส ว่ายน้ำ ปั่นจักรยาน ซื้อสินค้าและอาหารจากภายนอก นักธุรกิจสามารถเข้าร่วมประชุมได้ เริ่ม 1 เมษายน 2564 ส่วนระยะต่อไปให้รับประทานอาหารในห้องอาหาร และนวดสปาเพื่อสุขภาพได้
กระทรวงสาธารณสุข แจง 5 กิจกรรมผ่อนคลายในสถานที่กักตัว สามารถเข้า ฟิตเนส ว่ายน้ำ ปั่นจักรยานซื้อสินค้าและอาหารจากภายนอก นักธุรกิจสามารถเข้าร่วมประชุมได้ เริ่ม 1 เมษายน 2564 ส่วนระยะต่อไปให้รับประทานอาหารในห้องอาหาร และนวดสปาเพื่อสุขภาพได้ เริ่มกรกฎาคม 2564
บ่ายวันนี้ (19 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 100 ราย มาจากระบบเฝ้าระวังในโรงพยาบาล 55 ราย ค้นหาเชิงรุกในชุมชน 41 ราย และมาจากต่างประเทศ 4 ราย มีผู้เสียชีวิตเพิ่ม 1 ราย ส่งผลให้การติดเชื้อระลอกใหม่ตั้งแต่วันที่ 15 ธันวาคม 2563 – 19 มีนาคม 2564 มีผู้รักษาหายสะสม 22,273 ราย ยังอยู่ระหว่างการรักษา 1,054 ราย และเสียชีวิตสะสม 30 คน โดยผู้เสียชีวิตรายล่าสุด เป็นหญิงไทยอายุ 53 ปี จ.สมุทรสาคร มีโรคเบาหวาน กล้ามเนื้อหัวใจตาย และปอดอักเสบ ส่วนการฉีดวัคซีนโควิด 19 ตั้งแต่วันที่ 28 กุมภาพันธ์ - 18 มีนาคม 2564 รวม 62,941 โดส คิดเป็นร้อยละ 68 มีหลายจังหวัดฉีดครบ 100 เปอร์เซ็นต์ ส่วนสมุทรสาครฉีดแล้วร้อยละ 91.6
นายแพทย์เฉวตสรรกล่าวว่า ในวันนี้ที่ประชุม ศบค. เห็นชอบการลดระยะเวลาการกักตัว สำหรับผู้ที่เดินทางเข้าประเทศ ระยะที่ 1 ช่วงเมษายน - มิถุนายน และระยะที่ 2 ช่วงกรกฎาคม - กันยายน จะลดการกักตัวเหลือ 10 วัน สำหรับคนต่างชาติที่มีเอกสารรับรองปลอดโควิด ก่อนการเดินทาง 72 ชั่วโมง ส่วนคนไทยไม่ต้องมีเอกสารรับรองปลอดโควิด โดยจะตรวจหาเชื้อโควิด 2 ครั้ง วันที่ 3-5 และวันที่ 9-10 ของการกักตัว แต่หากมาจากประเทศที่เชื้อกลายพันธุ์ให้กักตัว 14 วันตามเดิม โดยตรวจหาเชื้อ 3 ครั้ง คือ วันที่ 0-1 วันที่ 6-7 และวันที่ 12-13 ของการกักตัว สำหรับระยะที่ 3 ตั้งแต่วันที่ 1 ตุลาคม 2564 เป็นต้นไป หากเป็นไปตามแผนการฉีดวัคซีน ไม่ต้องกักตัว โดยพิจารณาจากสถานการณ์การระบาดในประเทศ/ต่างประเทศและการได้รับวัคซีน บุคลากรการแพทย์และกลุ่มเสี่ยงป่วยรุนแรงได้รับวัคซีนอย่างน้อยร้อยละ 70 ผู้ที่ทำงานเกี่ยวกับธุรกิจท่องเที่ยวได้รับวัคซีนครบตามเป้าหมาย และจะเปิดรับนักท่องเที่ยวจากกลุ่มประเทศเสี่ยงต่ำก่อน
นอกจากนี้ ศบค.ยังเห็นชอบการผ่อนคลายกิจกรรมสำหรับสถานกักตัวทางเลือก โดยเมษายน 2564 สามารถใช้ห้องฟิตเนส ออกกำลังกายกลางแจ้ง ว่ายน้ำ ปั่นจักรยาน ซื้อสินค้าและอาหารจากภายนอก และการประชุมสำหรับนักธุรกิจเข้ามาระยะสั้น โดยมีเงื่อนไขคือ ผู้เข้ากักตัวต้องเซ็นยินยอมรับความเสี่ยงกรณีมีการติดเชื้อ โรงแรมและโรงพยาบาลคู่ปฏิบัติการ ร่วมรับผิดชอบค่าใช้จ่ายในการสอบสวนโรค การกักกันโรค การตรวจหาเชื้อ และการทำความสะอาด เป็นต้น ส่วนช่วงกรกฎาคมจะเพิ่มกิจกรรมการรับประทานอาหารในห้องอาหารโรงแรม และการนวดเพื่อสุขภาพ
โดยกำหนดจำนวนผู้เข้าร่วมกิจกรรม 20 ตารางเมตรต่อคน หากผู้กักตัวไม่ได้รับวัคซีนโควิด เริ่มทำกิจกรรมได้ตั้งแต่วันที่ 5 ของการกักตัว แต่หากได้รับวัคซีนครบเริ่มทำกิจกรรมได้ตั้งแต่วันที่ 2 ของการกักตัว ทั้งนี้ ทุกกิจกรรมให้ยึดหลักเว้นระยะห่าง สวมหน้ากาก ล้างมือ มีการทำความสะอาดอุปกรณ์ทุกชิ้น ทุกพื้นที่ มีระบบการลงทะเบียนทำกิจกรรมล่วงหน้า
********************************* 19 มีนาคม 2564
วันอังคารที่ 16 มีนาคม 2564
‘สุชาติ’ ปลื้ม!! ยอดยืนยันตัวตน ม33เรารักกัน วันแรกเกินครึ่ง
รัฐมนตรีว่าการกระทรวงแรงงาน เผยความคืบหน้าโครงการ ม33เรารักกัน หลังเปิดให้ตรวจสอบสิทธิผู้มีสิทธิได้รับเงินทางเว็บไซต์ www.ม33เรารักกัน ตั้งแต่วันที่ 15 -21 มี.ค.64 พบว่า วันแรกมีผู้ยืนยันตัวตนโครงการ ม33เรารักกัน ซึ่งมีผู้ผ่านเกณฑ์ได้รับสิทธิแล้ว
เมื่อวันที่ 16 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้าโครงการ ม33เรารักกัน ว่า จากผู้ลงทะเบียนทั้งสิ้น 8,208,286 คน ไม่ผ่านการตรวจสอบข้อมูลกับกรมการปกครอง จำนวน 622,172 คน ไม่ผ่านเงื่อนไขเงินฝากเกิน 500,000 บาท จำนวน 168,679 คน ซึ่งมีผู้ผ่านเกณฑ์ได้รับสิทธิแล้ว จำนวน 7,417,435 คน และกดเข้าร่วมโครงการแล้ว จำนวน 3,991,206 คน คิดเป็น 54 % ส่วนผลการให้บริการศูนย์ประสานงานทบทวนสิทธิโครงการ ม33เรารักกันทั้ง 2 กลุ่ม (ข้อมูล ณ วันที่ 16 มี.ค.64 เวลา 08.00 น.) กลุ่มทบทวนสิทธิยอดผู้ลงทะเบียนสำเร็จสะสม จำนวน 494,380 คน และกลุ่มไม่มีสมาร์ทโฟนผู้ลงทะเบียนสำเร็จสะสม จำนวน 3,838 คน
นายสุชาติกล่าวต่อว่า โครงการ ม33เรารักกัน ซึ่งรัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ช่วยเหลือเยียวยาแบ่งเบาภาระค่าครองชีพของผู้ประกันตนมาตรา 33 ให้ได้รับสิทธิคนละ 4,000 บาท และขณะนี้อยู่ในขั้นตอนการตรวจสอบสิทธิผู้มีสิทธิได้รับเงินทางเว็บไซต์ www.ม33เรารักกัน และยืนยันตัวตนในแอพพลิเคชั่น ‘เป๋าตัง’ ตั้งแต่วันที่ 15 -21 มี.ค.64 หากตรวจสอบแล้วไม่มีสิทธิ์ จะต้องรีบทบทวนสิทธิตั้งแต่วันที่ 15 -28 มี.ค.64 กลุ่มแรก คือ ผู้ยังไม่ได้ลงทะเบียนมาก่อนกับผู้ที่ได้รับ SMS จากธนาคารกรุงไทยว่าชื่อ นามสกุลผิด ให้ทบทวนสิทธิผ่านทางเว็บไซต์ www.ม33เรารักกัน.com ส่วนกลุ่มที่ 2 คือ ผู้ที่ไม่มีสมาร์ทโฟน และผู้ที่ลงทะเบียนแล้วแต่ระบบแจ้งว่าไม่ได้อยู่ในมาตรา 33จะต้องไปทบทวนสิทธิที่สำนักงานประกันสังคมกรุงเทพมหานครพื้นที่/จังหวัด/สาขา ทั่วประเทศ ตั้งแต่เวลา 08.30 – 18.30 น. ทุกวันไม่เว้นวันหยุดราชการ โดยให้นำบัตรประชาชนแบบสมาร์ทการ์ดมาด้วย ณ สำนักงานประกันสังคมกรุงเทพมหานครพื้นที่/จังหวัด/สาขา ทั่วประเทศ หรือโทรสายด่วนกระทรวงแรงงาน 1506 กด 1 สำนักงานประกันสังคม และสามารถโทรศัพท์สอบถามจากเจ้าหน้าที่ได้โดยตรงที่สำนักงานประกันสังคมทุกแห่งทั่วประเทศ
วันพฤหัสบดีที่ 4 มีนาคม 2564
ทส. ประชุมคณะกรรมการนโนบายบริหารจัดการถ้ำแห่งชาติ ครั้งที่ 1/2564
ทส. ประชุมคณะกรรมการนโนบายบริหารจัดการถ้ำแห่งชาติ ครั้งที่ 1/2564
วันนี้ (4 มี.ค. 64) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการนโยบายบริหารจัดการถ้ำแห่งชาติ ครั้งที่ 1/2564 พร้อมด้วย นายพงศ์บุณย์ ปองทอง รองปลัดกระทรวงทรัพยากร
ธรรมชาติและสิ่งแวดล้อม นายสมหมาย เตชวาล อธิบดีกรมทรัพยากรธรณี เจ้าหน้าที่จากกรมทรัพยากรธรณี ในฐานะเลขานุการคณะกรรมการนโยบายบริหารจัดการถ้ำแห่งชาติ และหน่วยงานที่เกี่ยวข้อง เข้าร่วมประชุม ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
โดยในที่ประชุมฯ ได้ร่วมกันพิจารณาร่างนโยบายและแผนแม่บทการบริหารจัดการระบบถ้ำแห่งชาติ (พ.ศ. 2563-2580) และแผนปฏิบัติการด้านการบริหารจัดการระบบถ้ำ ระยะที่ 1 (พ.ศ. 2563-2565) และรายงานสถานการณ์ถ้ำประเทศไทย พ.ศ. 2563 ที่ผ่านกระบวนการมีส่วนร่วมจากทุกภาคส่วนแล้ว การแต่งตั้งคณะอนุกรรมการเครือข่ายอนุรักษ์ถ้ำและระบบถ้ำ การใช้ตราสัญลักษณ์คณะกรรมการนโยบายบริหารจัดการถ้ำแห่งชาติ
นายวราวุธ กล่าวว่า วันนี้ร่างนโยบายและแผนแม่บทการบริหารจัดการระบบถ้ำแห่งชาติ (พ.ศ. 2563-2580) และแผนปฏิบัติการด้านการบริหารจัดการระบบถ้ำ ระยะที่ 1 (พ.ศ. 2563-2565) ได้เสร็จสิ้นแล้ว และเมื่อเสนอคณะรัฐมนตรีให้รับทราบแล้วก็จะดำเนินการตามที่ได้วางเอาไว้ และเชื่อมั่นว่าข้อมูลจากผู้เชี่ยวชาญต่างๆทั้งชาวไทยและชาวต่างชาติก็จะทำให้เราสามารถ ดูแลถ้ำได้ครอบคลุมในหลาย ๆ มิติ รวมถึงการทำกิจกรรมต่าง ๆ เช่น การปีนหน้าผาสำรวจถ้ำ เทรลรันนิ่ง การดำน้ำสำรวจถ้ำ และการประสานกับพี่น้อง ประชาชนที่อยู่ในพื้นที่ ในการที่จะดูแลถ้ำซึ่งเป็นสมบัติของพี่น้องประชาชนทุกคน
วันพุธที่ 24 มีนาคม 2564
สธ.พบโรงงานทำขนม บางขุนเทียน ติดโควิด 17 ราย ดำเนินการควบคุมโรคแล้ว
กระทรวงสาธารณสุขแจงโรงงานทำขนมเขตบางขุนเทียน ติดโควิด 17 ราย พบ 3 ปัจจัยเสี่ยงทำให้ติดเชื้อ ดำเนินการควบคุมโรคแล้ว พร้อมกักตัวผู้สัมผัสเสี่ยงสูง ส่วนการติดเชื้อในกลุ่มผู้ต้องกักเป็นสถานที่ปิด ไม่เกี่ยวข้องกับชุมชน การจัดตั้ง รพ.สนามมีความปลอดภัย
กระทรวงสาธารณสุขแจงโรงงานทำขนมเขตบางขุนเทียน ติดโควิด 17 ราย พบ 3 ปัจจัยเสี่ยงทำให้ติดเชื้อ ดำเนินการควบคุมโรคแล้ว พร้อมกักตัวผู้สัมผัสเสี่ยงสูง ส่วนการติดเชื้อในกลุ่มผู้ต้องกักเป็นสถานที่ปิด ไม่เกี่ยวข้องกับชุมชน การจัดตั้ง รพ.สนามมีความปลอดภัยและได้มาตรฐาน ไม่มีการแพร่เชื้อสู่ภายนอก
วันนี้ (24 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 69 ราย มาจากระบบเฝ้าระวังในโรงพยาบาล 44 ราย ค้นหาเชิงรุกในชุมชน 17 ราย และเดินทางมาจากต่างประเทศ 8 ราย ไม่มีผู้เสียชีวิต และรักษาหายเพิ่มขึ้น 107 ราย ทำให้การติดเชื้อระลอกใหม่ตั้งแต่วันที่ 15 ธันวาคม 2563 - 24 มีนาคม 2564 มีผู้รักษาหายแล้ว 22,696 ราย คิดเป็นร้อยละ 94.14 อยู่ระหว่างการรักษา 1,381 ราย และเสียชีวิตสะสม 32 ราย
นายแพทย์เฉวตสรรกล่าวต่อว่า กรณีโรงงานทำขนม เขตบางขุนเทียน กรุงเทพมหานคร มีผู้ติดเชื้อสะสม 17 ราย เป็นชาย 3 ราย หญิง 14 ราย เป็นคนไทย 3 ราย และเมียนมา 14 ราย โดยพบปัจจัยเสี่ยงที่ทำให้เกิดการติดเชื้อเป็นกลุ่มก้อน คือ 1.มีร้านค้าที่จำหน่ายขนมมีคนเข้า-ออกตลอดเวลา 2.ที่พักคนงานเป็นอาคารพาณิชย์มีผู้อาศัยประมาณ 70 คน ไม่มีมาตรการป้องกันโรค ทั้งการลงทะเบียนเข้าออก วัดอุณหภูมิร่างกาย การจัดเจลแอลกอฮอล์ล้างมือ และการสวมหน้ากากอนามัยไม่เคร่งครัด และ3.ส่วนสถานที่ทำงานโรงงานทำขนมเป็นอาคารพาณิชย์มีพนักงานประมาณ 71 คน แบ่งเป็นแผนก มีระบบการสแกนนิ้วและหน้ารวมทั้งวัดอุณหภูมิก่อนเข้างานมีจุดล้างมือ พนักงานทุกคนสวมหน้ากากผ้าตลอดเวลา มีการทำความสะอาดเป็นเวลา แต่ไม่มีลิฟต์ และพื้นที่ส่วนกลางบางช่วงเวลาอาจดำเนินการไม่ครบถ้วน
ทั้งนี้ กรมควบคุมโรคได้ร่วมกับกรุงเทพมหานคร ได้ส่งเจ้าหน้าที่เข้าไปให้ดำเนินการตามมาตรฐานการควบคุมป้องกันโรค แนะนำการแก้ไขปรับปรุงจุดเสี่ยงทั้ง 3 สถานที่ รวมทั้งติดตามเฝ้าระวังผู้สัมผัสเสี่ยงสูงที่เป็นผู้อาศัยร่วมบ้านและผู้ทำงานร้านเดียวกัน เพื่อกักตัว 14 วันและตรวจหาเชื้อแล้ว
ส่วนกรณีการติดเชื้อในสถานกักกันตำรวจตรวจคนเข้าเมืองนั้น เมื่อตรวจพบการติดเชื้อจึงมีการเร่งรัดตรวจหาเชื้อในผู้ต้องกักและเจ้าหน้าที่ทุกราย ทำให้พบผู้ติดเชื้อเพิ่มสูงขึ้นใน 1-2 วันที่ผ่านมา แต่ถือว่ามีที่มาที่ไปชัดเจน และเป็นการติดเชื้อภายในสถานกักกันไม่เกี่ยวข้องกับชุมชนภายนอก จึงไม่มีการแพร่เชื้อสู่ภายนอกส่วนโรงพยาบาลสนามที่จัดตั้งขึ้นมาดูแลก็มีระยะห่างจากชุมชน ถือว่ามีความปลอดภัยและได้มาตรฐาน มีมาตรการดูแลกำจัดขยะติดเชื้ออย่างดี จึงไม่มีการแพร่กระจายเชื้อตามที่กังวลกัน
******************************* 24 มีนาคม 2564
วันศุกร์ที่ 12 มีนาคม 2564
“ขสมก. โฉมใหม่ บริการด้วยหัวใจ ปลอดภัยทุกเส้นทาง”
องค์การขนส่งมวลชนกรุงเทพ (ขสมก.) กระทรวงคมนาคม คำนึงถึงความสะดวก ปลอดภัยของผู้ใช้บริการเป็นสำคัญ ดังนั้น ก่อนนำรถออกวิ่งให้บริการประชาชนในแต่ละวัน จะมีการเตรียมความพร้อมด้านพนักงานประจำรถ
องค์การขนส่งมวลชนกรุงเทพ (ขสมก.) กระทรวงคมนาคม คำนึงถึงความสะดวก ปลอดภัยของผู้ใช้บริการเป็นสำคัญ ดังนั้น ก่อนนำรถออกวิ่งให้บริการประชาชนในแต่ละวัน จะมีการเตรียมความพร้อมด้านพนักงานประจำรถ ได้แก่ การตรวจวัดอุณหภูมิร่างกาย การตรวจวัดแอลกอฮอล์ ส่วนการเตรียมความพร้อมด้านรถโดยสารประจำทาง ได้แก่ การตรวจวัดค่าไอเสีย การตรวจสอบระบบเบรก ระบบไฟฟ้า ระบบ GPS กล้อง CCTV และอุปกรณ์ส่วนควบให้อยู่ในสภาพพร้อมใช้งาน โดยมีการฉีดพ่นแอลกอฮอล์ภายในรถโดยสาร เพื่อลดความเสี่ยงการแพร่ระบาดโรคโควิด – 19 อีกทั้ง ได้มีการนำระบบบัตรโดยสารอิเล็กทรอนิกส์มาใช้ เพื่ออำนวยความสะดวกในการชำระค่าโดยสาร ทั้งหมดนี้ คือ ความมุ่งมั่นตั้งใจของ ขสมก. ที่จะพัฒนาคุณภาพบริการให้มีความทันสมัย สะดวก ปลอดภัย เพื่อสร้างความเชื่อมั่น และความพึงพอใจให้กับประชาชน ให้สมดั่งสโลแกนที่ว่า “ขสมก. โฉมใหม่ บริการด้วยหัวใจ ปลอดภัยทุกเส้นทาง”
Youtube Channel : https://www.youtube.com/watch?v=-08V7rRNOGs
วันจันทร์ที่ 15 มีนาคม 2564
พม. ประชุมเห็นชอบร่างรายงานความคืบหน้าผลการดำเนินงานป้องกันและปราบปรามการค้ามนุษย์ เพื่อส่งสหรัฐอเมริกาประกอบการประเมินจัดระดับประเทศไทยใน TIP Report 2564
พม. ประชุมเห็นชอบร่างรายงานความคืบหน้าผลการดำเนินงานป้องกันและปราบปรามการค้ามนุษย์ เพื่อส่งสหรัฐอเมริกาประกอบการประเมินจัดระดับประเทศไทยใน TIP Report 2564
วันนี้ (15 มี.ค. 64) เวลา 10.00 น. ที่ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการกำกับและติดตามการดำเนินงานป้องกันและปราบปรามการค้ามนุษย์ ครั้งที่ 2/2564 เพื่อพิจารณาร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย หรือ Progress Report สำหรับส่งให้สหรัฐอเมริกาเพิ่มเติม ประกอบการประเมินจัดระดับประเทศไทยในรายงานการค้ามนุษย์ (Trafficking in Persons Report : TIP Report) ประจำปี 2564 โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ผู้แทนหน่วยงานที่เกี่ยวข้อง อาทิ กระทรวงยุติธรรม สำนักงานตำรวจแห่งชาติ สำนักงานอัยการสูงสุด สำนักงานศาลยุติธรรม กระทรวงแรงงาน และผู้ทรงคุณวุฒิ จำนวน 45 คน เข้าร่วมประชุม
นายจุติ กล่าวว่า วันนี้ คณะอนุกรรมการกำกับและติดตามการดำเนินงานป้องกันและปราบปรามการค้ามนุษย์ ได้พิจารณาความครบถ้วน ความสมบูรณ์ ของร่างรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย หรือ Progress Report เพื่อส่งให้สหรัฐอเมริกาเพิ่มเติมจากรายงานฯ ประจำปี 2563 โดยมุ่งเน้นการรายงานความก้าวหน้าและผลการดำเนินงานสำคัญในช่วงเดือนมกราคม - มีนาคม 2564 ได้แก่ 1) ด้านดำเนินคดีและบังคับใช้กฎหมาย : นำเสนอสถิติคดีค้ามนุษย์ การดำเนินคดีกับเจ้าหน้าที่รัฐที่เกี่ยวข้องกับการค้ามนุษย์ การปราบปรามการล่วงละเมิดทางเพศต่อเด็กทางอินเทอร์เน็ต และความคืบหน้าคดีสำคัญ 2) ด้านคุ้มครองช่วยเหลือ : สถิติการคุ้มครองช่วยเหลือผู้เสียหายจากการค้ามนุษย์และการบังคับใช้แรงงานหรือบริการ มาตรการคุ้มครองผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการ ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) มาตรการเยียวยาผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการอย่างเท่าเทียม การขยายผลกลไกของ Mobile Application “PROTECT-U” เพื่อเข้าถึงกลุ่มเป้าหมายในพื้นที่เสี่ยง และการพัฒนามาตรการความร่วมมือ เพื่อการคุ้มครองผู้เสียหายกับประเทศต้นทางและปลายทางอย่างต่อเนื่อง และ 3) ด้านป้องกัน : การดำเนินงานด้านการป้องกันการค้ามนุษย์ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ความคืบหน้าการพัฒนากฎหมายที่สำคัญ การพัฒนาศักยภาพบุคลากร และความร่วมมือในการป้องกันการค้ามนุษย์
นายจุติ กล่าวเพิ่มเติมว่า กระทรวง พม. จะนำร่าง Progress Report เสนอคณะกรรมการป้องกันและปราบปรามการค้ามนุษย์ ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประธาน เพื่อให้ความเห็นชอบในหลักการ ในวันที่ 24 มีนาคม 2564 ก่อนเสนอ พลเอก ประยุทธ์ จันทร์โอชา นายกรัฐมนตรี ในวันที่ 27 มีนาคม 2564 และจัดส่งให้สถานเอกอัครราชทูตสหรัฐอเมริกา ประจำประเทศไทย เพื่อใช้ประกอบการประเมินการจัดระดับประเทศไทยในรายงานการค้ามนุษย์ ประจำปี 2564 ซึ่งสหรัฐอเมริกาจะเผยแพร่รายงานดังกล่าวในช่วงปลายเดือนมิถุนายน 2564 ต่อไป